EkBass/fiwiki-20250220-pages-articles huggingface dataset:
Saksan demokraattisen tasavallan kansanarmeija

Saksan demokraattisen tasavallan kansanarmeija (, lyh. NVA, kirjaimellisesti Kansakunnan kansanarmeija) oli Saksan demokraattisen tasavallan (DDR) vuosina 1956–1990 toimineiden asevoimien nimi. Asevoimat perustettiin 1956 vastavoimaksi Saksan liittotasavallan Bundeswehrille. NVA:n perusta luotiin jo vuonna 1952, kun sen edeltäjä Kasernierte Volkspolizei (KVP) muodostettiin. Volkspolizein merellisestä osasta muodostettiin Kansanarmeijan merivoimat, joka sai vuonna 1960 virallisen nimensä Kansanlaivasto (). NVA oli vapaaehtoisarmeija vuoden 1962 tammikuuhun asti, kunnes maassa astui voimaan yleinen asevelvollisuus. Asepalvelus kesti 18 kuukautta ja siihen olivat velvoitettuja 18–26-vuotiaat miehet. Korkeakouluopintoihin hakevalta mieheltä edellytettiin sitoutumista vähintään kolmeksi vuodeksi armeijan palvelukseen. Naiset pystyivät ilmoittautumaan vapaaehtoisiksi. Aseettomaan palvelukseen luotiin vuonna 1964 mahdollisuus rakennussotilaana (Bausoldat). Nämä joukot erotettiin normaaleista yksiköistä, jotta idealismi ei leviäisi. Aseistakieltäytyjiä vainottiin ja heiltä evättiin usein opiskelupaikka palveluksen jälkeen. Totaalikieltäytyjät olivat valtion vihollisia ja heidät tuomittiin vankeuteen Bautzenissa sijainneeseen Stasin kuritushuoneeseen. Kansanarmeijan aseistus oli pääasiassa lähtöisin Neuvostoliitosta, ja se muodosti Neuvostoliiton etulinjan joukkojen kanssa ensimmäisen aallon mahdollisessa hyökkäyksessä Natoa vastaan. Se oli Varsovan liiton jäsenien parhaiten aseistettu armeija Neuvostoliiton jälkeen. Vuonna 1987 kansanarmeija oli saavuttanut voimansa lakipisteen ja se koostui 175 300 sotilaasta. Arviolta puolet heistä oli ammattisotilaita ja loput suorittamassa varusmiespalvelustaan. NVA liitettiin Bundeswehriin 1990. Suurin osa entisistä DDR:n upseereista vapautettiin kuitenkin palveluksesta ja pieni osa, lähinnä nuoria upseereita, sai liittyä Bundeswehriin, kun sotilasarvoa oli ensin alennettu yhdellä arvolla. Kasarmeja suljettiin ja neuvostokalusto poistettiin pääosin käytöstä ja tuhottiin tai myytiin ulkomaille. Suomi osti DDR:n kansanarmeijan jäännöksistä pääasiassa panssarivaunuja, mutta myös kevyitä aseita, kenttätykkejä ja raketinheittimiä. ==Lähteet== == Aiheesta muualla == Luokka:Saksan asevoimat Luokka:Saksan demokraattinen tasavalta
Luettelo Goldberg-muunnelmien levytyksistä

Luettelo Goldberg-muunnelmien, BWV 988, levytyksistä Aikajärjestyksessä * Glenn Gould - 21. kesäkuuta 1954 - CBC - mono - piano * Glenn Gould - 10. kesäkuuta 1955, New York - Sony Classical 52 594 - ADD - piano * Glenn Gould - 1959 konserttitaltiointi Salzburgin musiikkifestivaaleila - Sony Classical 52685 - ADD - piano *Helmut Walcha - kesäkuu 1960- maaliskuu 1961 - Hampuri - EMI 4 89166 - ADD - cembalo * Wilhelm Kempff - kesäkuu 1969 Deutsche Gramophon 439 978-2 - ADD - piano * Charles Rosen - 1969 Sony SBK 48173 - ADD - piano * Liisa Soinne - toukokuu 1978 Helsinki Finlandia Records FA 315 - piano * Gustav Leonhardt - 1978 Deutsche Harmonia Mundi GD77149 - ADD - cembalo * Trevor Pinnock - 1980 Archiv Produktion 415 130-2 - ADD - cembalo * Glenn Gould - huhti- toukokuu 1981 New York Sony Classical 52619 - DDD - piano * András Schiff - Decca 1983 - 417 116-2 (1 CD) * Chen Pi-hsien - lokakuu 1985 Frankfurt Naxos 8.550078 - DDD - piano * Keith Jarrett - tammikuu 1989 ECM Records 839 622-2 - DDD - cembalo * Virginia Black - Collins 1991 - 70032-2 (2 CDs) * Vladimir Feltsman - 26. lokakuuta 1991 konserttitaltiointi Moskovan Konservatoriosta - Musical Heritage Society 513260T - DDD - piano * Pierre Hantai - kesäkuu 1992 - Opus 111 (OPS 30-84) - DDD - cembalo * Andrei Gavrilov - 1993 Deutsche Grammophon 435 436-2 - DDD - piano * Eleonore Bühler-Kestler - October 1993, Bayreuth - CHARADE; CHA 3012 - DDD - cembalo * New European Strings Chamber Orchestra (orkesterisovitus) - 1995 * Murray Perahia - kesäkuu 2000 Sony Classical SK/SM 89243 - DDD - piano * Celine Frisch - 2001 Alpha 14 (2 CDtä) - with BWV1087 - cembalo * Jill Crossland - 2003 Apex (Warner Classics) 0927 49979 2 - DDD - piano == Ilman aikamäärettä == * Angela Hewitt — Hyperion 2000 * Christiane Jaccottet — ZYX Classics CLS 4131 * Wanda Landowska — Références 2000 — sisältää myös italialaisen konserton and kromaattisen fantasian ja fuugan * Konstantin Lifschitz — Denon Records #78961 — Lifschitz oli vasta 16-vuotias äänityshetkellä * Zuzana Růžičková - Erato - ERA 9034 - J.C. Neupert / Mercier-Ythier cembalo * Rosalyn Tureck — (1) Polygram Records #459599; (2) Video Arts Int'l (VAI) #1029 Luokka:Johann Sebastian Bachin teokset Bach, Johann Sebastian
Graavilohi

Graavilohi on pohjoismainen ruokalaji, joka valmistetaan kypsentämällä lohi kuumentamatta. Sana graavi tulee ruotsin kielen sanasta grav, joka tarkoittaa hautaa.Mikä pilasi hauen maineen? Lappilainen Graavilohi valmistetaan laittamalla lohifileiden väliin karkeaa suolaa ja hiukan sokeria sekä usein myös muita mausteita, kuten valkopippuria, roseepippuria, viherpippuria, katajanmarjaa, tilliä tai konjakkia.Graavilohi Kotikokki Fileet kääritään pareittain nahkapuoli ulospäin ja säilytetään kylmässä 1–4 päivää. Suola pehmittää kalan lihan proteiineja ja estää kalan pilaantumisen. Graavaus on keksitty suurten kalasaaliiden säilyttämiseksi ilman kylmätiloja, mutta nykyisin graavilohta valmistetaan ja syödään sen maun takia. Keskiajalla kalastajat valmistivat graavilohta suolaamalla ja kevyesti fermentoimalla hautaamalla kalan rantahiekkaan hieman korkean vuoroveden rajan yläpuolelle. Fermentoinnin takia alkuperäisen graavilohen haju ja maku muistuttivat enemmän hapansilakkaa kuin nykyaikaista graavilohta. Ensimmäinen kirjallinen graavilohiohje julkaistiin vuonna 1914 norjalaisen Henriette Schǿnbergin keittokirjassa Stor Kokebok. Japanilaisilla on vastaavanlaisia kalankäsittelytapoja, mutta erilaiset mausteet. == Lähteet == == Aiheesta muualla == Luokka:Suomalainen keittiö Luokka:Ruotsalainen keittiö Luokka:Jouluruoat Luokka:Kalaruoat Luokka:Seulonnan keskeiset artikkelit
Imelletty perunalaatikko

Imelletty perunalaatikko (tai hämäläinen perunalaatikko tai uunituuvinki) on hämäläinen perinteinen arkiruoka, jota muualla päin Suomea syödään perinteisenä jouluruokana. Se tehdään imellyttämällä eli seisottamalla perunasosetta noin 50 °C:n lämpötilassa, jolloin perunan tärkkelys pilkkoutuu entsyymien vaikutuksesta lyhyemmiksi hiilihydraattiketjuiksi, sokereiksi. Näin syntyy tyypillinen makea maku. Tarvittaessa makeutta voidaan lisätä siirapilla.Imelletty perunalaatikko Pirkka.Imelletty hämäläinen perinteinen perunalaatikko eli -tuuvinki Suomalainen joulu. Suomalaisen työn liitto. Nimen tuuvinki tulee ruotsinkielisestä sanasta stuvning, mikä tarkoittaa muhennosta. Imelletty tai muunlainen perunalaatikko tunnetaan muuallakin kuin Hämeessä, joskin perunalaatikoksi voidaan kutsua myös perunaviipaleista, lihasta ja kalasta tehtyä laatikkoruokaa. Esimerkiksi Alahärmän ja Ylihärmän pitäjäruoka perunaloora tarkoittaa eräänlaista silakkalaatikkoa. 1980-luvulla toteutetussa pitäjäruokaprojektissa jonkinlaisen soseutetusta perunasta tehdyn perunalaatikon tai -tuuvingin valitsivat nimikkoruoakseen Anjalankoski, Elimäki, Heinolan maalaiskunta, Hollola, Hämeenkyrö, Iitti, Järvenpää, Kalanti, Keuruu, Kihniö, Kärkölä, Lahti, Loppi, Myrskylä, Mäntsälä, Nousiainen, Nurmijärvi, Pomarkku, Pälkäne, Ruovesi, Rääkkylä, Siuntio, Somero, Suomenniemi ja Tampere. == Katso myös == * Bataattilaatikko * Luettelo suomalaisista perinneruokalajeista * Lanttulaatikko * Maksalaatikko * Porkkanalaatikko == Lähteet == Luokka:Jouluruoat Luokka:Perunaruoat Luokka:Laatikkoruoat
Setsuuri

Setsuuri on hapanimelä maustettu sekaleipä. Sen nimi tulee ruotsin makeaa ja hapanta tarkoittavista sanoista söt ja sur (sötsurt bröd). Leivän valmistusvaiheisiin kuuluu hapatus ja imellyttäminen eli bakteeri- ja entsyymitoimintaa. Kirjallisuudessa imeläleipä mainitaan ensimmäisen kerran Daniel Jusleniuksen vuonna 1700 ilmestyneessä kirjassa Aboa vetus et nova. Setsuurin mausteina käytetään anista, kuminaa, pomeranssinkuorta ja fenkolia. Makeutta lisätään siirapilla.Erilaiset leivät:Hapanimeläleipä Mallaslimppu, setsuuri, perunalimppu Ruokatieto Jauhot ovat sekoitus ruissihtijauhoja, kokojyvävehnäjauhoja, ohra- ja kaurajauhoja. ==Katso myös== * Luettelo suomalaisista perinneruokalajeista == Lähteet == Luokka:Suomalaiset leivät
Leipäjuusto

Leipäjuusto eli juustoleipä on perinteisesti Pohjanmaalla, Lapissa ja Kainuussa valmistettu paistettu tuorejuusto. Tornionlaaksossa ja Länsipohjassa siitä on käytetty nimitystä kahvijuusto.Ruuanlaittoa ja leiväntekoa Kuolajärven perinne (Arkistoitu versio) Leipäjuustoa valmistettaessa kuumennettuun maitoon lisätään juoksutinta, joka erottaa valkuaismassan herasta. Massa kootaan möykyksi, josta yleensä muotoillaan litteä kiekko. Juusto paistetaan siten, että pinnalle muodostuu ruskeita pilkkuja. Paistettaessa rasva kihoaa juuston pintaan ja muodostaa konservoivan kerroksen. ==Historia== Esiteolliseen aikaan leipäjuustoa valmistettiin kesäisin ja syksyisin, kun maitoa oli saatavilla. Juusto oli juhlaruokaa, ja sitä annettiin palkaksi esimerkiksi heinäntekoväelle. Leipäjuusto kuivattiin ja säilöttiin esimerkiksi ruislaarissa jyvien seassa, missä se säilyi jopa vuosia. Kuiva, kivikova leipäjuusto pehmeni hiilloksella lämmitettäessä. Juustoa lisättiin paloina myös erilaisiin keittoruokiin. Aikaisemmin leipäjuustoa valmistettiin paikallisissa ja alueellisissa meijereissä. Meijerikoon kasvettua leipäjuuston teollista valmistamista ei Suomessa enää jatkettu suuremmissa meijereissä, vaan se jäi lähinnä pienten yksityisten meijereiden ja juustoloiden varaan, jotka hankkivat maitonsa sopimusmaitotiloilta. ==Tarjoilu== Perinteisesti leipäjuusto tarjoiltiin vinoneliön muotoisina paloina kahvin kanssa. Päälle voi ripotella vähän sokeria. Uusperinnettä on leipäjuuston tarjoaminen lämmitettynä jälkiruoaksi lakkahillon ja joskus kerman kanssa.Karhubaari Ruka (Arkistoitu versio) == Lähteet == == Aiheesta muualla == Luokka:Suomalaiset juustot Luokka:Seulonnan keskeiset artikkelit
Lipeäkala

thumb|Kuvan Norjan kansallispäivän aterialla Minnesotassa on koottu lautaselle mm. lipeäkalaa ja lihapullia Lipeäkala tai livekala on keskiajalta periytyvä ruokalaji, jota syödään erityisesti jouluna. Se on perinteisesti valmistettu hauesta, kuhasta tai kapakalasta, eli kuivatusta turskasta tai muista kuivatuista turskakaloista, kuten seitistä, molvasta tai koljasta. Nykyisin Suomessa ja Ruotsissa kaupattavasta lipeäkalasta 99 prosenttia on molvaa, kun taas Norjassa käytetään vieläkin 90 prosenttisesti turskaaKalaliike Hätälä Oy, Oulu. Syynä molvan käyttöön Suomessa on turskakantojen ehtyminen Pohjois- Norjan vesialueilta 1970-luvun lopulla. Tällöin kalastusta siirrettiin etelämmäksi, jossa oli paljon molvaa. Kapakala pehmitetään liottamalla sitä emäksisessä lipeävedessä. Reagenssina on käytetty koivutuhkasta valmistettua potaskaa, jolla saadaan miedompi maku kuin lipeällä. Perinteisesti kapakalan on annettu liota 3–7 päivää emäksisessä liuoksessa, jolloin se pehmenee ja sen proteiinit alkavat hajota. Kalan ei saa antaa liota liian pitkään, sillä tällöin sen rasvat alkavat saippuoitua ja maku pilaantuu. Pehmennyt kala pestään juoksevassa kylmässä vedessä huolellisesti ja pakataan. Pakattu lipeäkala säilyy noin 2–3 kuukautta. Kaupoissa myytävä lipeäkala on käyttövalmista sellaisenaan. Kalaa ei pitäisi enää huuhdella juoksevan veden alla, vaan halutessa sen voi pikaisesti huuhtoa kastamalla kylmään veteen ennen keitinveteen laittamista. Lipeäkala keitetään (nykyisin helpoimmin mikroaaltouunissa) ja tarjotaan valkokastikkeen, maustepippurin ja imelletyn perunalaatikon kanssa. Norjalaiset söivät vuonna 2001 lipeäkalaa 2055 tonnia. Lipeäkalan maku on hyvin mieto, ja siksi mausteena käytetään pippuria. Koska se säilyy erinomaisesti, keskiajan kuljetus- ja säilytysolosuhteissa lipeäkala on ollut oiva proteiininlähde. Etenkin katolisena aikana, kun paaston aikana ei saanut syödä lihaa, oli lipeäkala arvostettu ruokalaji. == Katso myös == * Luettelo suomalaisista perinneruokalajeista ==Lähteet== ==Aiheesta muualla== * Iltalehti: Lipeäkalan paluu * YLE: Joulun lipeäkala Mannerströmin ja Björklundin tapaan (resepti) * Lipeäkala jouluherkkumme, Suomen Kuvalehti, 17.12.1934, nro 51-52, s. 25, Kansalliskirjaston digitaaliset aineistot Luokka:Jouluruoat Luokka:Kalaruoat Luokka:Suomalainen keittiö Luokka:Ruotsalainen keittiö Luokka:Norjalainen keittiö Luokka:Seulonnan keskeiset artikkelit
Tiedekeskus Tietomaa

Tiedekeskus Tietomaa on Suomen ensimmäinen tiedekeskus. Se avattiin yleisölle 29. kesäkuuta 1988. Tietomaa sijaitsee Oulun kaupungin Myllytullin kaupunginosassa, noin 700 metriä rautatieasemalta luoteeseen. Tiedekeskus toimii entisissä Veljekset Åström Oy:n nahkatehtaan voima-asemassa ja vesitornissa. Tietomaan tarkoituksena on esitellä tieteen ja tekniikan saavutuksia hauskasti ja mielenkiintoisesti kansantajuisesta näkökulmasta. Tietomaassa on myös jättielokuvateatteri, joka esitti Suomen viimeisenä teatterina säännöllisesti 70 mm:n jättielokuvia. Elokuvat olivat niin sanottuja 8/70 mm -kopioita samoista lyhytelokuvista, joita esitetään maailmalla Imax-teattereissa. Vuodesta 2013 lähtien 3D-elokuvat on esitetty digitaalisella Barco 4K -projektorilaitteistolla. Tiedekeskus Tietomaa on osa Museo- ja tiedekeskus Luuppia. Joulukuussa 1984 Oulun kaupunginhallituksen asettama työryhmä alkoi valmistella "Tietokonemaan" perustamista. Hankkeeseen pyrittiin saamaan mukaan yrityksiä, joilla oli laaja tietokoneasiantuntemus. Kesällä 1985 perustettiin Tietomaa Oy, jonka osakkeita omistivat muun muassa Oulun kaupunki, Nokia ja Valmet. Tietomaan kävijäennätys 74 567 henkilöä on vuodelta 2008. Tietomaa ja sen vesitorni menevät vuoden 2023 lopulla remonttiin, ja pysyvät suljettuina vuoteen 2026 saakka. Remontin jälkeen samoihin tiloihin tiedekeskuksen kanssa muuttavat Pohjois-Pohjanmaan museo ja Oulun yliopiston kanssa rakennettava luontonäyttely. Tietomaa meni peruskorjaukseen elokuussa 2023. Sen on määrä valmistua vuoteen 2026 menessä. Tässä yhteydessä tietomaan viereinen teatteri rakennus puretaan ja sen tilalle tulee uudisrakennus. Uusi rakennus valittiin arkkitehtikilpailussa, voittaneen Loggia ehdotuksen on suunnitellut Arkkitehtitoimisto Opus & Simon Mahringer. Tässä uudessa kokonaisuudessa Pohjois-Pohjanmaan museo siirtyy samoihin tiloihin tiedekeskuksen kanssa. ==Tunnustukset ja palkinnot== *Tietomaa sai vuonna 1993 Skepsis ry:n huuhaa-palkinnon ufo-näyttelystään ja sen markkinoinnista. ==Kuvagalleria== Tiedosto:Tietomaa_Oulu_2018.jpg|Tiedekeskus Tietomaa. Tiedosto:Tietomaa2011.jpg|Tietomaa toisesta suunnasta kuvattuna (kesä 2011). Tiedosto:AstromPienoismalli.jpg|Tietomaassa sijaitseva pienoismalli Veljekset Åströmin tehdasalueesta. == Lähteet == ==Aiheesta muualla== * Tietomaan omat sivut Luokka:Myllytulli Luokka:Oulun nähtävyydet Luokka:Suomen tiedekeskukset Luokka:Luuppi
Oulun Tervahiihto

Oulun Tervahiihto on maailman vanhin yhtäjaksoisesti järjestetty hiihtotapahtuma. Se järjestettiin ensimmäisen kerran vuonna 1889 nimellä Oulun hiihto. Sota-aikana Oulun hiihdot järjestettiin rintamalla sotilaiden kesken. Tervahiihdoksi tapahtuman nimi muutettiin vuonna 1955. Laturetki järjestetään vuosittain Oulujoen jäällä maaliskuussa. Tervahiihdon pääreittien pituudet ovat perinteisen ja vapaan tyylin 40 ja 70 kilometrin hiihdot sekä miehille että naisille. Näiden lisäksi on lyhyempien matkojen sarjoja, muun muassa Matkahiihto, Lasten Tervahiihto (10 kilometriä) ja Ipanasarjat (100-300 metriä). == Lähteet == *Facta 2001, s. 509 === Viitteet === == Aiheesta muualla == * * Viralliset sivut * H. W. Claudelin : Oulun hiihto, Suomen Kuvalehti, 15.01.1938, nro 2, s. 26, Kansalliskirjaston digitaaliset aineistot * Oulun hiihdon 50-vuotisjuhlapäivä tänään. Ensimmäiset kansainväliset hiihtovaliomme kulkivat Oulun kautta ulkomaisille kilpaladuille, Aamulehti, 12.03.1939, nro 69, s. 13, Kansalliskirjaston digitaaliset aineistot Tervahiihto Luokka:Suomen maastohiihto Luokka:Suomen hiihtokilpailut
Arkhimedeen laki

Kreikkalainen Arkhimedes (287–212 eaa.) keksi nostetta koskevan lainalaisuuden, jota kutsutaan hänen mukaansa Arkhimedeen laiksi: :Jos kappale on upotettu nesteeseen, neste kohdistaa kappaleeseen ylöspäin työntävän voiman, joka on yhtä suuri kuin kappaleen syrjäyttämän nesteen paino. Arkhimedeen laki voidaan esittää matemaattisesti muodossa F_A = m_{fluidi}g = \rho_{fluidi} V_{i} g missä m_{neste} on syrjäytetyn nesteen massa, \rho_{fluidi} on nesteen tiheys (kg/m³), V_{i} on kappaleen upoksissa oleva tilavuus (m³) ja g on putoamiskiihtyvyys (maan pinnalla noin 9,81 m/s²). Ottamalla huomioon kappaleen painon F_P = m_{kappale}g voimme laskea kappaleeseen vaikuttavan kokonaisvoiman F_B = F_A + F_P = (\rho_{kappale} V_{kappale} - \rho_{fluidi} V_{i}) g missä \rho_{kappale} on upotetun kappaleen tiheys ja V_{kappale} on kappaleen kokonaistilavuus. Tasapainotilassa, kuten kuvassa, F_P = -F_A \rightarrow F_B = 0. == Sovellutuksia == Arkhimedeen lakia voidaan hyödyntää kappaleiden tilavuuksien ja tiheyksien mittaamisessa sekä tätä kautta myös aineiden, esimerkiksi kullan, puhtauden mittauksessa. Tarinan mukaan Arkhimedes paljasti nosteen avulla, että kuninkaan kultaseppä oli korvannut kuninkaan kultaisen kruunun sisuksen hopealla. Paljastus oli mahdollinen, koska kullalla ja hopealla on eri tiheydet. Punnitsemalla kruunu ilmassa ja sitten veteen upotettuna voidaan näiden painojen erotuksena määrittää syrjäytetyn vesimäärän paino. Tekemällä sama punnitus kultakappaleelle, voidaan määrittää kullan painon suhde kultakappaleen syrjäyttämän veden painoon. Jos tämä suhde on sama kuin kruunun ja sen syrjäyttämän vesimäärän painojen suhde, ovat kappaleiden tiheydet samat, eli kruunu on kultaa. Jos suhde on eri, on kruunu jotain muuta ainetta, esimerkiksi hopeaa. == Lähteet == *S. Hassi & J. Hatakka & H. Saarikko & J. Valjakka, Lukion fysiikka: Vuorovaikutus, 1.–3. painos, WSOY 1999. === Viitteet === Luokka:Fysiikan lait Luokka:Klassinen mekaniikka Luokka:Seulonnan keskeiset artikkelit ms:Keapungan da:Opdrift (statisk) ja:浮力 sl:Vzgon
Poronkäristys

Poronkäristys, pohjoissaameksi báistebiđus, inarinsaameksi poccuusteeikâ ja koltansaameksi ǩeäʹrstõs, on tunnetuin saamelainen ruokalaji, johon käytetään poron selkää tai paistia. Poron liha on tummaa ja vähärasvaista. Aluksi liha leikataan ohuiksi viipaleiksi – helpoimmin tämä käy, kun liha on kohmeista eli lähellä nollaa astetta. Poronkäristys paistetaan paistinpannulla rasvassa. Perinteisesti paistamiseen on käytetty kuuta eli poron talia, mutta nykyisin käytetään myös sian silavaa ja voita, terveyssyistä myös kasvirasvaa. Maustamiseen käytetään pippuria ja suolaa, ja hauduttamisen ajaksi sekaan kaadetaan hiukan vettä tai olutta. Poronkäristys tarjotaan perinteisesti perunasoseen ja puolukkasurvoksen tai karpaloiden kera.Poronkäristys Paliskuntain yhdistys / Ruokatieto Myös puolukkahilloa on tapana tarjota poronkäristyksen kanssa. – Naamisuvanto Fishing Resort ==Katso myös== * Luettelo suomalaisista perinneruokalajeista == Lähteet == Luokka:Suomalainen keittiö Luokka:Saamelainen keittiö Luokka:Liharuoat Luokka:Seulonnan keskeiset artikkelit
Theodosius II

Theodosius II (huhtikuu 401 – 28. heinäkuuta 450), hallitsi 408–450) Itä- Rooman keisari vuodesta 408. Hänen vanhempansa olivat Arcadius ja Aelia Eudoxia. Kun Arcadius kuoli vuonna 408 tuli Theodosiuksesta keisari. Hänen siskonsa Pulcheria painosti häntä uskonnollisissa asioissa ja hänellä oli todellinen valta valtaistuimen takana. Vuonna 421 hän meni naimisiin runoilijattaren Aelia Eudocian kanssa. Heidän tyttärensä Licinia Eudoxia meni naimisiin Länsi-Rooman keisarin Valentinianus III:n kanssa. Theodosius kuoli vuonna 450 ratsastusonnettomuudessa. Vuonna 429 Theodosius määräsi koottavaksi kaikki Konstantinus Suuren jälkeen säädetyt lait. Codex Theodosianus valmistui vuonna 438 ja tuli olemaan perusta keisari Justinianus I:n lakikokoelmalle Codex Iustinianus. Luokka:Bysantin keisarit Luokka:Vuonna 401 syntyneet Luokka:Vuonna 450 kuolleet
Władysław Gomułka

Władysław Gomułka (6. helmikuuta 1905 – 1. syyskuuta 1982) oli puolalainen poliitikko ja maan kommunistinen johtaja kahteen otteeseen. Hän järjesti vuoden 1941 jälkeen Puolan kommunistisen puolueen ja oli sen pääsihteeri 1943–1948. Gomulka syrjäytettiin Stalinin määräyksestä puoluelinjalta poikkeamisesta syytettynä vuonna 1948, mutta hän nousi takaisin samaan tehtävään 1956. Gomulka säilytti sitten asemansa vuoteen 1971, jolloin taloudellisen kriisitilanteen aiheuttamat levottomuudet pakottivat hänet eroamaan lopullisesti. ==Elämä== Gomułka liittyi vanhaan Puolan kommunistiseen puolueeseen (Komunistyczna Partia Polski, KPP) vuonna 1926. Hän välttyi vuoden 1938 Suuresta vainosta, jolloin useimmat (KPP) jäsenet tuhottiin Stalinin käskystä Neuvostoliitossa. Gomułkasta tuli yksi merkittävimmistä puolalaisista kommunisteista ja hän otti osaa Puolan työväenpuolueen (Polska Partia Robotnicza) muodostamiseen vuonna 1943. Hän oli Puolan varapääministeri väliaikaisessa hallituksessa vuosina 1945–1947. Hän oli tärkeä henkilö kommunistipuolueessa, auttoi kommunisteja manipuloimaan ja voittamaan suorassa kansanvaalissa 1946 ja Puolan vaaleissa, 1947. Gomułkasta tuli "Puolan hegemoni". Stalin suhtautui epäluuloisesti Gomułkan tapaisiin "kotikommunisteihin". Stalin syytti Gomułkaa "nationalistisista poikkeamista" vuonna 1948. Vuosina 1951–1954 Gomułka oli syrjässä Puolan yhdistyneen työväenpuolueen toiminnasta. Stalinistisen Bolesław Bierutin kuoleman jälkeen Gomułka nousi uudelleen puolueen johtajaksi lokakuussa 1956. Hänen uudistuksensa olivat suosittuja ja hänen "puolalainen tiensä sosialismiin" tuli tunnetuksi. Palkat nousivat 50 prosentilla ja maan raskasta teollisuutta kehitettiin. Maatilojen kollektivointi peruttiin, sensuuria höllennettiin ja yhteistyö katolisen kirkon kanssa aloitettiin.. Neuvostoliiton johto kutsui Gomułkan neuvottelemaan Varsovaan Unkarin kansannousun johdosta lokakuussa 1956 . Gomułka nimitettiin Puolan yhdistyneen työväenpuolueen pääsihteeriksi. Gomułka hyväksyi virallisesti katolisen kirkon ja puolueen toisinajattelijoita (esimerkiksi Kołakowski). Hän otti osaa Varsovan liiton hyökkäykseen Tšekkoslovakiaan vuonna 1968. Samaan aikaan sensuurin tiukkeni ja opiskelijoiden ja intelligentsijan valvontaa tiukennettiin. Maaliskuussa 1968 aloitettiin juutalaisvastainen kampanja muiden Neuvostoblokin maiden tapaan Kuuden päivän sodan jälkeen vuonna 1967. Joulukuussa 1970 telakkatyöläisten levottomuuksissa ammuttiin lukuisia ihmisiä. Gomułka pakotettiin eroamaan julkisista tehtävistään vuonna 1971. Nuorempi ja dynaamisempi Edward Gierek nousi puolueen johtoon. Gomułka pakotettiin eläkkeelle. Hänen kuolemansa jälkeen vuonna 1982 Gomułkan huono maine jätettiin sivuun propagandassa ja hänen ansionsa tunnustettiin. Hänen muistelmansa julkaistiin ensimmäisen kerran vuonna 1994. == Lähteet == == Aiheesta muualla == Luokka:Puolalaiset kommunistit Luokka:Puolalaiset poliitikot Luokka:Vuonna 1905 syntyneet Luokka:Vuonna 1982 kuolleet
Imellyttäminen

Imellyttäminen, imellytys, on ruoanvalmistustapa, jossa sopivassa lämpötilassa seisottaminen saa entsyymit pilkkomaan tärkkelystä maltoosiksi, jolloin ruoka maistuu makealta.Mämmi ilman siirappia Karvonen Imellytys on ollut ainoita tapoja tehdä talvipuolella vuotta makeaa ruokaa ennen sokerin tuonnin yleistymistä. Siksi sitä käytetään vanhoissa juhlaruoissa: mämmi, imelletty perunalaatikko, setsuuri ja tumma olut saavat makeutensa imellyttämisestä.Pääsiäisen ruokaperinteestä Suomen suurlähetystö, Budapest == Lähteet == Luokka:Ruoanlaittotekniikat
Marcianus

Marcianus (, ; 392 – 27. tammikuuta 457) oli Itä-Rooman keisari vuodesta 450 kuolemaansa saakka. Marcianus syntyi Illyriassa tai Traakiassa vuonna 392. Hän palveli sotilaana Rooman armeijassa ja otti osaa taisteluihin Persiaa ja vandaaleja vastaan. Vuonna 431 hän jäi vandaalien vangiksi Hippo Regiuksen lähettyvillä. Vandaalikuningas Geiserik vapautti hänet, kun hän vannoi olla taistelematta vandaaleja vastaan. Marcianus eteni urallaan ja hänestä tuli lopulta tribuuni ja senaattori. Kun Theodosius II kuoli, tuli Marcianuksesta tämän siskon Pulcherian puoliso. Hänen vastuulleen jäi hallita hunnien hävittämää valtakuntaa. Marcianus lopetti Attilalle maksettavan veron. Koska Attila tiesi, ettei pystyisi valtaamaan Konstantinopolia, päätti hän hyökätä Galliaan. Marcianus uudisti verotusta ja antoi asuttaa uudelleen hävitetyt alueet. Hän löi Syyriaa ja Egyptiä vastaan tehdyt hyökkäykset vuonna 452. Hänen aikanaan pidettiin myös Khalkedonin kirkolliskokous vuonna 451. Marcianus ei tehnyt mitään auttaakseen Länsi-Roomaa hunnien hyökkäyksien aikana, eikä hän myöskään tehnyt mitään, kun vandaalit hävittivät Roomaa vuonna 455. Marcianus kuoli 27. tammikuuta 457 ja hänet haudattiin Pulcherian viereen Pyhien Apostolien kirkkoon Konstantinopoliin. == Lähteet == * === Viitteet === == Aiheesta muualla == Luokka:Bysantin keisarit Luokka:Vuonna 392 syntyneet Luokka:Vuonna 457 kuolleet
Vostok-rakettiperhe

Vostok ( ’itä’) oli neuvostoliittolainen maailman ensimmäinen miehitettyjä avaruusaluksia laukaiseva kantoraketti, joka kehitettiin maailman ensimmäisestä mannertenvälisestä ydinohjuksesta, R-7:stä. Sen ensilaukaisu tapahtui 22. joulukuuta 1960, ja 12. huhtikuuta 1961 se vei avaruuteen Juri Gagarinin. == Versiot == Kantoraketin merkittävät eri versiot: * 8K72 (GRAU- koodi) - käytettiin Luna-luotainten sekä Vostok-kapselin prototyyppien laukaisemiseen * 8K72K - edellisen kehitelty versio, jolla Vostok-ohjelman miehitetyt lennot laukaistiin * 8A92 - käytettiin Zenit- tiedustelusatelliittien laukaisemiseen 1960-luvulla * 8A92M - edellisen kehitysversio, jolla Meteor-sääsatelliitit laukaistiin korkealle kiertoradalle Luokka:Kantoraketit
Reikäkorttikone

Reikäkorttikone on kortistojen käsittelyä helpottava sähkömekaaninen kone. Arkistoitavat tiedot oli talletettu kirjoittamalla pahvikorteille, joiden reunoissa oli pyöreitä reikiä. Reikä saattoi olla kahdessa tilassa: paikallaan tai pois leikattuna, jolloin kortin laitaan leikattiin kyseiseen kohtaan lovi. Esimerkiksi kaksi viereistä reikää kuvasivat henkilökortistossa arvoja "nainen" ja "mies", ja miesten korteista lovettiin "nainen"-kohta pois. Kun haluttiin hakea kortiston kaikki naisia koskevat kortit, pujotettiin metallipuikko oikeaan kohtaan ja korttilaatikosta voitiin nostaa oikeat kortit puikon varassa ylös. "Mies"-kortit eivät nousseet, koska puikko sujahti kortin laidan loveen. Reikäkorttikoneella pystyttiin tekemään "tai"-hakuja, mutta ei "ja"-hakuja. Suomen ensimmäiset reikäkorttikoneet hankittiin Tilastolliseen päätoimistoon (nykyinen Tilastokeskus) vuonna 1922. 1920-luvulla reikäkorttilaitteistoja hankkivat ainakin Henkivakuutusyhtiö Salama ja Vakuutusyhtiö Sampo. Kansaneläkelaitos otti ensimmäiset reikäkorttikoneensa käyttöön vuosina 1940–1941, ja sotavuosien jälkeen myös Yhdyspankki ja Postipankki hankkivat reikäkorttikoneita. Reikäkorttilaitteistojen valmistajana toimintansa aloittanut IBM perusti tytäryhtiön Suomeen vuonna 1936, ja vuonna 1952 IBM alkoi myös painaa reikäkortteja omassa painossaan Helsingissä. Vuonna 1955 noin 80 suomalaista organisaatiota käytti reikäkorttikoneita. Reikäkorttikoneita käytettiin Suomessa pienissä kirkkoherranvirastoissa ja koulujen kanslioissa vielä 1980-luvun alussa. Alankomaiden väestörekisterijärjestelmä oli reikäkorteilla ennen toista maailmansotaa. Niinpä natsit saattoivat pujottaa kortistoissa puikon kohtaan "Uskonto: juutalainen" ja löytää kaikkien kaupungin juutalaisten nimet ja osoitteet. Tämä jätti moniin Keski-Euroopan maihin rekisterikammon: muun muassa Yhdistyneessä kuningaskunnassa jouduttiin pitkään perustelemaan sitä, että vuoden 2002 väestönlaskennassa kysyttiin uskontoa ensimmäistä kertaa 1930-luvun jälkeen. Reikäkortteja käytettiin myös muun muassa varhaisten tietokoneiden tiedonsyöttämiseen ja erilaisten laitteiden ohjelmointiin. == Katso myös == * Reikänauha * Massamuisti == Lähteet == Luokka:Tallennusvälineet Luokka:Oheislaitteet
Käpy

Käpy on paljassiemenisen kasvin emikukinto. Paljassiemenisillä kasveilla on tavallisesti erilliset hedekukinnot eli hedekävyt ja emikukinnot eli emikävyt. Nimitys käpy viittaa näistä yleensä erityisesti emikäpyyn. Käpy koostuu lapakosta eli kukintorangasta, jonka ympärillä on suomumaisia emilehtiä eli emisuomuja sekä havupuilla myös peitinsuomuja. Toisinaan näitä käpyjen osia kutsutaan kukiksi, mutta täsmällisesti määriteltynä paljassiemenisillä kasveilla ei ole kukkia. Monilla paljassiemenisillä kasveilla emisuomut tai peitinsuomut paksuuntuvat ja puutuvat käpysuomuiksi kävyn kypsyessä, mutta toisilla, kuten esimerkiksi havupuihin kuuluvilla katajilla (Juniperus), ne voivat muuttua meheviksi, ja muodostaa koppisiemenisten kasvien hedelmää muistuttavan mehevän kävyn. Scrub Pine Pinus virginiana Cone Closeup 2000px.jpg|Mäntykasveille tyypillinen puutunut käpy. Virginianmänty (Pinus virginiana). PodocarpusTotara.jpg|Podokarpuskasveille tyypillinen mehevä käpy. Maorinpodokarpus (Podocarpus totara). Encephalartos transvenosus, vroulike keëls, Manie van der Schijff BT.jpg|Käpypalmuihin kuuluvan Encephalartos transvenosusin käpyjä. Welwitschia mirabilis (female).jpg|Gnetofyytteihin kuuluvan ikilehden (Welwitschia mirabilis) käpyjä. == Lähteet == * === Viitteet === Luokka:Kasviorganologia Luokka:Kukintotyypit
Beherit

Beherit on suomalainen black metal -yhtye, joka perustettiin vuonna 1989. Beheritiä pidetään Suomen ensimmäisenä black metal -yhtyeenä. Yhtyeen viimeiset albumit eivät ole olleet enää tyyliltään black metallia vaan koskettimilla ja muilla koneilla tehtyä rituaalimusiikkia black metal -hengessä. Muutoksen syynä on, että yhtyeen vokalistina ja kitaristina toiminutta Marko Laihoa ei enää kiinnostanut metallimusiikin tekeminen. Beherit lakkasi olemasta, mutta Laiho jatkoi musiikin tekemistä. Vuonna 1999 tuli julki Suuri Shamaani -CD täynnä kosketinvoittoista ambientia. Tämän jälkeen Laiho jatkoi DJ Gamma -nimellä hardcore techno -piireissä. Keväällä 2009 yhtye julkaisi ensimmäisen uuden albumin (Engram) yli kymmenen vuoden tauon jälkeen. Kahdesta edellisestä, ambient-vaikutteisesta albumista (H418ov21.C, Electric Doom Synthesis) poiketen, Engram on Drawing Down The Moon -albumin tyylistä black metalia raskailla kitarasoundeilla höystettynä. Loppuvuodesta 2020 Beherit palasi ambient-vaikutteiseen black metalliin albumilla Bardo Exist. Yhtye julkaisi demon "Down There..." -nimellä The Lord Diabolus. == Jäsenet == * Nuclear Holocausto Vengeance – laulu, kitara, kosketinsoitin (1989–1996, 2007–) * Ancient Corpse Desekrator – kitara (2007–) * Abyss, Twisted Baptizer – basso (2007–) * Sodomatic Slaughter – rummut (1989–1993, 2007–) === Entiset jäsenet === * Daemon Fornication – basso * GoatGoddess of Necrosodomy – kosketinsoitin, taustalaulu (1989–1993) * Black Jesus – basso (1993) * Necroperversor – rummut (1993) * Kimmo Luttinen – rummut (ks. Impaled Nazarene & Catamenia) == Diskografia == === Studioalbumit === * * * * * * * === EP:t === * * * === Kokoelma-albumit === * === Split- albumit === * * === Demot === * * * * * ==Aiheesta muualla== * Beheritin fanisivu * * Luokka:Suomalaiset black metal -yhtyeet Luokka:Seulonnan keskeiset artikkelit
Ryöppäys

Ryöppääminen eli ruoka-aineen nopea keittäminen voi tapahtua kuumassa vedessä tai höyryssä kiehuttamalla. Tarkoituksena on joko pehmentää ruoka-ainetta, poistaa siitä makuhaittoja tai myrkkyjä taikka hidastaa entsyymien toimintaa. Ryöppäämisessä ruoka-aine ei ehdi kypsyä. Kemiallisessa mielessä ryöppäys on yksikköoperaatioihin kuuluva kiinteä-nesteuutto. Ruoka-aineessa ei siis ryöpättäessä tapahdu kemiallista reaktiota, vaan sen ainesosat eriytetään fysikaalisesti toisistaan uuttamalla osa niistä veteen. == Kasvisten ryöppäys == Monet kasvikset ryöpätään ennen pakastamista tai hapattamista, jotta entsyymitoiminta pysähtyisi ja mikrobit kuolisivat.MartatRuokatietoVerkkolehti Maailmankuva == Sienten ryöppäys == Tyypillisiä ryöpättäviä sieniä ovat kirpeänmakuiset rouskut. Rouskujen ryöppäämisen tarkoitus on poistaa kirpeää makua ja siihen riittää lyhyt kertaryöppäys. Tähän löytyy monenlaisia ohjeita, joissa liotus- ja ryöppäysajat vaihtelevat. Useimmat rouskut tulee ryöpätä, mutta esimerkiksi sellaisenaankin miedon makuiset leppärouskut ja kultarousku eivät vaadi ryöppäystä. == Korvasienten keittäminen == Myrkyllinen korvasieni on käsiteltävä ryöppäämisen sijaan keittämällä avonaisessa kattilassa kaksi kertaa vähintään viisi minuuttia runsaassa vedessä, jotta hengenvaarallinen solumyrkky gyromitriini saadaan liukenemaan. Keitinvesi on siihen liuenneiden myrkkyjen takia kaadettava jokaisen keittämiskerran jälkeen pois ja sienet huuhdeltava hyvin. Riittävästä tuuletuksesta on huolehdittava. Muita myrkkysieniä ei tule ryöpättynä tai keitettynäkään syödä. Esimerkiksi punakärpässientä ei suositella ruokasieneksi, vaikka sen myrkyt ovat vesiliukoisia ja vähenevät keitettäessä. Sen sijaan esimerkiksi valkokärpässienen ja suippumyrkkyseitikin hengenvaaralliset myrkyt eivät häviä keittämälläkään, joten niitä ei saa missään tapauksessa syödä. == Katso myös == *Kalttaus == Lähteet == Luokka:Ruoanlaittotekniikat Luokka:Sienestys Luokka:Myrkkysienet Luokka:Seulonnan keskeiset artikkelit
Leo I

Leo I eli Flavius Valerius Leo Augustus (401–18. tammikuuta 474) oli Itä- Rooman keisari 457–474. Leo kruunattiin keisariksi 7. helmikuuta 457. Se oli ensimmäinen kerta, jolloin Konstantinopolin patriarkka oli mukana kruunajaisissa. Leon valitsi keisariksi armeijan komentaja Aspar, joka aluksi piti Leoa nukkehallitsijanaan. Leo onnistui kuitenkin päästä eroon Asparista, kun hän liittoutui isaurialaisten kanssa. Aspar syrjäytettiin ja murhattiin vuonna 471. Leon tytär Ariadne meni naimisiin isaurialaisten johtajan Tarasicodissan kanssa, josta myöhemmin tuli keisari Zenon vuonna 474. Leon aikana hunnit ja gootit hyökkäsivät useita kertoja Balkanille, mutteivät pystyneet valtaamaan Konstantinopolia Theodosius II:n rakennuttamien muurien takia. Vuonna 467 Leo nimitti Anthemiuksen Länsi-Rooman keisariksi. Vuonna 468 hän lähetti retkikunnan vandaaleja vastaan, mutta se kukistui Leon langon Basiliscuksen takia. == Lähteet == Luokka:Bysantin keisarit Luokka:Vuonna 401 syntyneet Luokka:Vuonna 474 kuolleet
Kalttaus

Kalttaamisessa ruoka-ainetta keitetään, kunnes sen uloin kerros on valmis irrotettavaksi. Kalttaus tarkoittaa myös kokonaisen ruhon käsittelyä karvojen poistamiseksi niin, että nahka jätetään paikoilleen – toisin kuin nylkemisessä. Esimerkiksi sian ruho kastetaan kiehuvaan veteen, minkä jälkeen karvoitus, nahan pintakerros ja niissä olleet epäpuhtaudet irtoavat helposti. Myös siipikarjan ruhot kaltataan kynimisen helpottamiseksi. == Eri ruokien kalttausta == * Tomaattien kalttauksessa tomaatteja pidetään kuumassa vedessä niin kauan, että tomaatin ohuen ulkokuoren saa helposti vedettyä irti. * Manteleiden kalttauksen tarkoituksena on irrottaa mantelin karvas, ruskea ja ohut ulkokuori kellertävästä sisuksesta. == Katso myös == * Ryöppäys Luokka:Ruoanlaittotekniikat
Leo II

Leo II eli Flavius Leo Augustus (467 – 10. marraskuuta 474) oli Itä-Rooman keisari vuonna 474. Hänen isänsä oli Zenon ja hänen äitinsä oli keisari Leo I:n tytär Ariadne. Leo I:n lähimpänä sukulaisena hänestä tuli keisari vuonna 474. Zenon hallitsi valtakuntaa poikansa ollessa vielä alaikäinen. Kun Leo kuoli vain kymmenen kuukautta sen jälkeen kun hänestä oli tullut keisari, seurasi Zenon häntä keisarina. == Lähteet == == Aiheesta muualla == Luokka:Bysantin keisarit Luokka:Vuonna 467 syntyneet Luokka:Vuonna 474 kuolleet
QQ Blue

QQ Blue oli porilainen rock-yhtye (vuosina 1986–1987), joka perustettiin suositun Dingon hajoamisen jälkeen. QQ Bluen laulusolistina toimi Joe Meikle, joka oli aiemmin toiminut Dingon englanninkielisten kappaleiden sanoittajana. Kitaristina toimi Dingon perustajäsen Jonttu Virta, basistina Olli-Pekka ”Patu” Ruohonen. Yhtye julkaisi albumin Crusade. Levyn sävelsi pääasiassa Jonttu Virta ja sanoitti Joe Meikle. Yhtye lauloi englanniksi. == Diskografia == * Crusade (Finnlevy, 1987) === Singlet === * Poor little rich girl/Already wrecked (1987) *Can't go on/Goodbye little dreamer (1987) == Aiheesta muualla == * Luokka:Suomalaiset rockyhtyeet Luokka:Porin musiikki
Tiikeribarbi

Tiikeribarbi (Puntigrus tetrazona) on särkikaloihin kuuluva kala. Se on suosittu akvaariokala. == Koko ja ulkonäkö == Tiikeribarbilla on neljä tummaa raitaa kellertävällä pohjalla, lähisukulaislajilla viisiraitabarbilla raitoja on viisi, mistä kertovat myös tieteelliset nimet (tetrazona = neliraitainen, pentazona = viisiraitainen). Evät ovat punaiset. Kuononkärki on koiraalla punainen, minkä avulla voi erottaa aikuisten yksilöiden sukupuolet toisistaan. == Alkuperä == Tiikeribarbi on kotoisin Sumatran ja Borneon joki- ja järvivesistä. == Käyttäytyminen ja lisääntyminen == Tiikeribarbi on todella aktiivinen kala ja saattaa näykkiä pitkäeväisten kalojen eviä. Niitä pidetään vähintään neljän yksilön parvessa, johon muodostuu tiukka nokkimisjärjestys. Mitä suuremmassa parvessa tiikeribarbit elävät, sitä rauhallisemmin ne käyttäytyvät. Liian pienessä parvessa barbit kiusaavat usein parven pienimmän hengiltä, tai saattavat ahdistella muiden lajien kaloja. == Vesiolot ja ravinto == Pehmeä tai keskikova vesi, pH 6,5–7,5 , lämpötila 24–26 °C, akvaarion pituus vähintään 80 cm == Lähteet == == Aiheesta muualla == * * * Luokka:Akvaariokalat Luokka:Karpit
Iin junaturma

Iin junaturma tapahtui keskiviikkona 9. helmikuuta 2000 kello 15.04.48Tutkintaselostus B 1/2000 R, liite Iissä, Oulun pohjoispuolella, Olhavan ja Iin liikennepaikkojen välillä rataosuudella Oulu–Tornio.Tutkintaselostus B 1/2000 R, III-IV Rovaniemeltä Oulun kautta Kajaaniin matkalla ollut pikajuna P 974 ja rataa ylittämässä ollut pakettiauto törmäsivät toisiinsa vartioimattomassa Akolan metsäautotien tasoristeyksessä. Törmäyksen seurauksena juna suistui kiskoilta ja pakettiauto vaurioitui käyttökelvottomaksi. Törmäyksessä Mercedes-Benz 307D -mallisen pakettiauton peräosa kiilautui raskaan dieselveturin alle suistaen sen ja kaikki junan neljä vaunua raiteilta. Junan nopeus oli törmäyshetkellä 120 km/h. Onnettomuudessa vakavimmin loukkaantui veturinkuljettaja, lievempiä vammoja saivat pakettiauton kuljettaja ja yhdeksän junamatkustajaa. Yhteentörmäyksessä veturin kulkusuunnassa etummainen teli suistui heti kiskoilta. Veturi jatkoi matkaansa työntäen pakettiautoa edellään noin 25 metrin matkan ennen kuin auto sinkoutui junan oikealle puolelle. Veturin takateli pysyi kiskoilla ainakin 100 metrin matkan törmäyskohdasta, jolloin veturi suistui alas ratapenkereelle vieden ensimmäisen vaunun mukanaan. 160 metrin päässä tasoristeyksestä veturin keula törmäsi maahan, ja veturi kääntyi lähes 180 astetta keula tulosuuntaan kaatuen vasemmalle kyljelleen, ja se liukui vielä kyljellään perä edellä 25 metrin matkan ennen pysähtymistään 185 metrin päähän tasoristeyksesta ja 18 metrin päähän radasta. Myös junan ensimmäinen vaunu kaatui kyljelleen suistuvan veturin vetäessä sen etutelin pois kiskoilta ja takaa tulevien vaunujen pakottaessa sen pois raiteilta. Loukkaantuneista matkustajista kuusi istui ensimmäisessä vaunussa. Loput kolme vaunua suistuivat kiskoilta mutta pysyivät pystyssä raiteen päällä. Onnettomuuden seurauksena junan veturi, Dr16 nro 2814, jouduttiin pahoin vaurioituneena hylkäämään. Veturista tuli näin ollen Dr16-sarjan ensimmäinen hylätty veturi. Myös junan ensimmäinen vaunu hylättiin. Onnettomuuden kokonaiskustannukset olivat noin 20,3 miljoonaa markkaa (noin 3,4 miljoonaa euroa). == Lähteet == * ===Viitteet=== Luokka:Iin liikenne Luokka:Vuoden 2000 junaonnettomuudet Luokka:Junaonnettomuudet Suomessa Luokka:Tasoristeysonnettomuudet Luokka:2000-vuosikymmenen onnettomuudet Suomessa Luokka:Tieliikenneonnettomuudet Suomessa
Foinikia

Foinikia (foin.: 𐤊𐤍𐤏𐤍, ) oli vuoden 2500 eaa. tienoilla perustettu talassokratia. == Väestö == Foinikialaiset olivat Lähi-idässä itäisen Välimeren pohjukassa nykyisen Libanonin tienoilla noin 3500–146 eaa. vaikuttanut seemiläistä foinikian kieltä puhunut kansa, joka perusti myöhemmän Rooman kilpailijan KarthagonCombi maailmanhistoria s. 86Kari 2001, s. 26–27 vuonna 814 eaa. suojaisaan merenlahteen. Foinikialaiset olivat läheistä sukua kanaanilaisille, ja tällä nimellä he kutsuivat myös itseään. Foinikialaiset olivat kauppiaita ja merenkulkijoita, jotka perustivat kauppasiirtokuntia hyvinkin kauas kotimaastaan. Foinikia laajeni merelle, koska maa-alueilla oli jo muita kansoja. Toisaalta idässä oli vuoristo. Ei tiedetä, miten varhain Foinikian rannikolta on purjehdittu vaikka joidenkin teorioiden mukaan olisi purjehdittu jo neoliittisella kivikaudella. Foinikian yhdistivät maa- ja merikaupan reitit. Idästä tuli kauppatavaraa, jota voitiin myydä edelleen merikaupan välityksellä. Foinikialaiset olivat taitavia laivanrakentajia ja merenkulkijoita. Purjehdusmatkat ulottuivat muun muassa nykyisiin Espanjaan ja ehkä Englantiin asti.Combi maailmanhistoria s. 87 Foinikialaisia siirtokuntia oli Karthagon lisäksi Kyproksella, Ródoksella, Kreetalla, Maltalla, Sisiliassa, Sardiniassa, sekä Marseillessa Etelä-Ranskassa ja Cádizissa Espanjassa. == Kaupungit == Tunnetuimmat Foinikian kaupunkivaltiot olivat Sidon ja Tyros. Muita olivat Arvad (Aradus), Byblos eli Gubla, Ugarit, Tripoli, Batrun, Beirut ja Baalbek.Ihmisen tarina, Suuri maailmanhistoria, osa 1, Kirjayhtymä 1971, s. 416– Foinikian kaupunkivaltiot liittoutuivat yhteen yhteisten etujen vuoksi. Eri aikoina eri kaupunki oli johtavassa asemassa. Johdossa oli Ugarit 1600–1500, Byblos 1400–1300, Sidon 1200–1100, Tyros 1100–800 ja Tripoli viidennellä vuosisadalla (500–400) eaa. Kuningas Salomon aikalaisen Hiramin isän Abibaalin aikana (900–800 eaa.) perustettiin kauppa- asema Kyprokselle, Sardiniaan sekä Tunisiaan Uticaan ja Hippokseen. Tyros perusti kauppa-asemia Etelä-Espanjaan Cádizin lähelle mahdollisesti jo 1100-luvulla eaa.Iberia Eric Solsten and Sandra W. Meditz, editors. Spain: A Country Study. Washington: GPO for the Library of Congress, 1988. Foinikialaisten perustama kaupunki Kyproksella oli Kition, nykyinen Lárnaka.Ancient period Eric Solsten, ed. Cyprus: A Country Study. Washington: GPO for the Library of Congress, 1991. == Uskonto == Foinikian hallitseva uskonto oli läheistä sukua Välimeren itärannikolla Syyrian ja Palestiinan alueilla muinoin asuneiden kanaanilaisten uskonnolle. Sen ylijumala oli Ēl. Häntä aktiivisempi oli Baal, ’Herra’, joka yhdistettiin säähän ja sateeseen ja joka toi hedelmällisyyttä. Jumalattaria olivat muun muassa Athirat, Ēlin puoliso, sekä Astarte, rakkauden ja sodan raju jumalatar, Baalin sisar ja mahdollisesti myös puoliso. Baalin mahtavat vastustajat olivat Yamm sekä suuret merihirviöt Litan ja Tunnan (Raamatun Leviatan ja Tannin). == Lähteet == *
Minkiö

Minkiö on Jokioisten kunnan kylä Lounais-Hämeessä, kuntakeskuksen pohjoispuolella yhdystien 2813 (Humppilantie) varrella, johon suuri osa Minkiön taloista on keskittynyt. Minkiön kylään kuuluvat Kalakosken, Minkiönkylän, Nivan ja Uudenkulman kulmakunnat. Kyläalue on hajanainen ja sijaitsee peltomaiseman ympäröimänä kuntakeskuksen pohjoispuolella. Kylän läpi virtaa Jänhijoki. ==Lähteet== Luokka:Jokioisten kylät Luokka:Kanta-Hämeen maakunnan entiset taajamat
301 eaa.

== Tapahtumia == * Ensimmäinen maininta Pergamonissa valmistetusta pergamentista. * Seleukos liittyy Lysimakhosin ja Kassandroksen liittoon Antigonos I:stä vastaan. "Kuninkaiden taistelussa" Antigonos kaatuu, kun Seleukoksen norsut estävät Demetrioksen pääsemästä isänsä avuksi. == Syntyneitä == * == Kuolleita == * Antigonos I == Lähteet == Luokka:300-luku eaa.
Eija Lapinleimu

Eija Liisa Lapinleimu (s. 1969) on suomalainen kauppatieteiden maisteri, kirjailija ja itsehoito-ohjaaja. Vuonna 2005 Lapinleimu tuomittiin kahdeksi vuodeksi ja kuudeksi kuukaudeksi vankeuteen törkeästä kavalluksesta. Hän oli kavaltanut lähes 170 000 euroa yhdysvaltalaiselta suuryhtiöltä ja siirtänyt ne Thaimaahan. == Julkaisut == * == Lähteet == Luokka:Suomalaiset kirjailijat Luokka:Talousrikoksista tuomitut henkilöt Luokka:Vuonna 1969 syntyneet Luokka:Elävät henkilöt
Mauste

Mausteet ovat aineita, joita lisätään ruokaan tuomaan makua tai parantamaan säilyvyyttä. Mausteet voivat olla voimakkaan makuisia tai voimakasaromisia kasvin osia, kasvista eristettyjä ainesosia tai mineraaleja. Maustekasveja käytetään usein hajusteissa ja kosmetiikassa, mutta mausteita on käytetty myös lääkkeinä sekä uskonnollisissa rituaaleissa.Epicurious.com, Food Dictionary: Spices definition Viitattu 4.7.2010 == Historia == Mausteet ovat olleet läsnä ihmisten historiassa hyvin pitkään. Ne olivat yksi kalleimmista asioista, joita käytettiin vaihdon välineinä muinaisina aikoina ja keskiajalla. Mausteet olivat ensisijainen syy siihen, miksi portugalilainen merenkävijä Vasco da Gama purjehti Intiaan. Suurin piirtein samoihin aikoihin, kun Kristoffer Kolumbus löysi Uuden maan, hän kärkkäästi kuvasi uudet löytyneet mausteet mahdollisille sijoittajille. Erityisesti suolaa on käytetty ruoan säilöntään ja pilaantuneen ruoan maun peittämiseen. Suolattu ravinto säilyy pitkään, ja liottamalla siitä saadaan taas syöntikelpoista. Suomessa Meira on mausteiden markkinajohtaja. Meiran maustetehdas Helsingin Vallilassa on toiminut vuodesta 1920. == Maustekasvit == Mausteena käytettävät kasvit luokitellaan useimmiten yrteiksi, sillä maustekasvi ei ole ruokaa, vaan sen tarkoitus on toimia maun antajana. Kasvista voidaan käyttää lehtiä, kukkia, juurta, vartta, kuorta, hedelmiä, marjoja, siemeniä tai eristettyjä aineita. Usein kasvin osat kuivataan paremman säilyvyyden vuoksi ja kuljettamisen helpottamiseksi sekä jauhetaan, jotta niitä olisi helpompi käyttää. == Maustemineraalit == Ruokasuola (NaCl) on mineraali, jota louhitaan suolakaivoksista tai kerätään merivettä haihduttamalla. Mineraalina sen kutsumanimi on haliitti eli vuorisuola. == Mausteseokset == Monilla valmistajilla on eri ruokalajeihin käytettäviä mausteseoksia, kuten broilerimauste, pizzamauste ja aromisuola. Niiden tärkeä ainesosa on lisäaine natriumglutamaatti (E621), jonka ansiosta sinänsä mauton ruoka saadaan maistumaan paremmalta. Maustesuolat ovat mausteseoksia, jotka koostuvat tavallisesta ruokasuolasta ja erilaisista mausteista. Niitä ovat aromisuola, chilisuola, persiljasuola, seesamisuola, sipulisuola, sitrussuola, sitruunasuola, valkosipulisuola, yrttisuola.Turtia s. 341. Yrttisuolassa on suolaa sekä kuivattuja yrttejä jauhettuina.Lehmusoksa s. 300. Sellerisuola on myös maustesuola, mutta se ei nimestään huolimatta sisällä ruokasuolaa. Se on mukulasellerijauhe, jolla maustetaan salaatinkastikkeita, tomaattimehua ja vihannesruokia.Turtia s. 520. == Lähteet == * * === Viitteet === == Aiheesta muualla == * Toni Rantaniitty, Kehittämistutkimus: Mausteiden kemiaa verkkomateriaalina peruskouluun, Helsingin yliopisto, Kemian laitos, Pro gradu -tutkielma, 26.5.2014 (Pdf) * Mausteiden käyttötietoutta Meiran sivuilla * Kryddeurter * Indian Institute of Spice Research * Science Daily: Food Bacteria-Spice Survey Shows Why Some Cultures Like It Hot * Luokka:Seulonnan keskeiset artikkelit
Halaaminen

Halaaminen on kosketuksen muoto, jossa kaksi tai useampi henkilöä kietoo kätensä tiukasti toistensa vartaloiden ympärille yleensä rinnan korkeudelta. Halaaminen voi olla kestoltaan sekunnin pituinen, mutta se voi kestää myös pidempään. Useamman yksilön yhteistä halausta sanotaan joukko- tai ryhmähalaukseksi. Halaamista pidetään yleisesti intiimimpänä kuin kättelyä, muttei niin intiiminä kuin suutelua. Halaamista esiintyy ihmisillä rakkaus- ja ystävyyssuhteissa sekä erilaisten onnistumisen hetkinä. Jälkimmäisessä tapauksessa myös toisilleen vieraat ihmiset saattavat halata toisiaan. Onnistumisen hetkiin kuuluvat esimerkiksi voitonhetket urheilukilpailuissa ja oppilaiden valmistuminen koulusta, jolloin he saattavat halata vuorotellen luokanopettajaansa. == Terveysvaikutukset == Halaamisella on tutkittuja, myönteisiä terveysvaikutuksia. Se tuottaa oksitosiinia, joka lievittää ahdistusta ja vahvistaa ihmisten välistä kiintymystä ja luottamusta toisiinsa. Eräs yhdysvaltalainen yliopistotutkimus osoitti, että koskettaminen muun muassa lieventää kivun tunnetta, alentaa diabeetikoilla veren glukoosiarvoja sekä parantaa syöpäpotilaiden vastustuskykyä. Halaamisen yhteydessä kehoon välittyy dopamiinia, joka kohottaa mielialaa. Lisäksi halaaminen vapauttaa kehoon endorfiineja sekä serotoniinia, jotka estävät yhdessä alakuloa ja edistävät muun muassa painonhallintaa. Halaaminen lisää itseluottamusta etenkin lapsilla, ja juuri itseluottamuksen kannalta lapsen on erityisen hyvä saada paljon halauksia vanhemmiltaan. Tällöin hän tuntee olonsa arvostetuksi ja rakastetuksi. == Katso myös == * Paijaaminen == Lähteet == == Kirjallisuutta == * == Aiheesta muualla == Luokka:Ihmissuhteet Luokka:Käytös- ja tapatieto